Številka: 06182-2292/2023-4

REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

INŠPEKTORAT RS ZA OKOLJE IN ENERGIJO

URAD PREDSTOJNIKA

Dunajska cesta 58, 1000 Ljubljana T: 01 420 4488

E: gp.irsoe@gov.si

www.ioe.gov.si

Datum: 20. 10. 2023

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

**WIENERBERGER, proizvodnja in prodaja gradbenega materiala, d.o.o., Boreci 49, 9242 Križevci pri Ljutomeru**

**Naprava / lokacija:**

* naprava za izdelavo keramičnih izdelkov z žganjem, s proizvodno zmogljivostjo 120 ton/dan
* lokacija: zemljišče s parc. št. 487/3, 487/5, 487/7, 498/3, 499, 655/1 in 655/3, vse k.o. Boreci

**Datum pregleda:** 14. 9. 2023

**Okoljevarstveno dovoljenje (OVD) številka:**

35407-161/2006-15 z dne 20. 4. 2009, spremenjeno z odločbama št. 35407-50/2011-11 z dne 3.3.2014 in odločbo št. 35406-58/2018-4 z dne 26. 6. 2019.

**Usklajenost z OVD:**

Pri inšpekcijskem pregledu je bilo ugotovljeno, da zavezanec kot upravljavec naprave, ki lahko povzroča onesnaževanje okolja večjega obsega, svojo dejavnost izvaja skladno z izdanim okoljevarstvenim dovoljenjem, glede emisij snovi v vode in zrak ter zagotavlja predpisano ravnanje z odpadki, ki nastajajo pri obratovanju naprave ter ima urejeno skladiščenje odpadkov in skladiščenje nevarnih snovi v rezervoarjih. Naprava za katero ima zavezanec pridobljeno okoljevarstveno dovoljenje obratuje tako, da ne povzroča čezmernega obremenjevanja okolja.

Zavezanec redno izvaja predpisane obratovalne monitoringe emisij snovi v zrak in odpadne vode. Glede na izkazana poročila o obratovalnem monitoringu emisij snovi v okolje za zrak in vode, ni bilo ugotovljenih preseganj mejnih vrednosti.

Na podlagi prvega ocenjevanja hrupa zavezancu kot upravljavcu vira hrupa, v skladu s 3. odstavkom 4. člena Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08), ni potrebno zagotoviti obratovalnega monitoringa hrupa.

Zavezanec redno in v predpisanem roku vsa zahtevana poročila in monitoringe posreduje na Agencijo RS za okolje.

**Zaključki / naslednje aktivnosti:**

Naslednji redni inšpekcijski pregled je predviden v skladu s planom inšpektorata.